Source: https://live.prosport.ro/alte-sporturi/handbal/departe-de-pretentii-vedetele-campioanei-romaniei-tinute-la-respect-de-rezervele-nationalei-norvegiei-cronica-meciului-csm-bucuresti-vipers-kristiansand-17600669
Timestamp: 2019-09-23 06:54:38+00:00

Document:
Departe de pretenţii! Vedetele campioanei României, ţinute la respect de rezervele naţionalei Norvegiei. Cronica meciului CSM Bucureşti - Vipers Kristiansand | @ProSport
Home » Alte Sporturi » Handbal Departe de pretenţii! Vedetele campioanei României, ţinute la respect de rezervele naţionalei Norvegiei. Cronica...
4 nov 2018 7275 afişări Handbal
În urma acestui rezultat, CSMB a căzut pe locul 2 în grupă, fiind la două puncte în spatele FTC. Calificarea în Main Round încă nu este pusă în pericol, dar situaţia nu se prezintă deloc bine în perspectiva a ceea ce va urma.
Cu pretenţii să câştige Liga Campionilor la handbal feminin, dar fără o sală proprie de joc, CSM Bucureşti s-a mutat în „Ştefan cel Mare” pentru partida retur cu Vipers Kristiansand. Publicul fidel şi-a urmat echipa, dar „tigroaicele” s-au simţit mai degrabă ca la un meci în deplasare. Iar la finalul celor 60 de minute au fost la rândul lor departe de ce şi-au propus.
Aflată pe ultimul loc în grupă înaintea acestui joc, campioana Norvegiei a revenit în România să-şi mai îndulcească gustul amar după experienţa „Craiova”, când a pierdut Cupa EHF. Premisele nu erau tocmai încurajatoare. CSM Bucureşti şi-a schimbat antrenorul, iar cu Dragan Djukic pe bancă a dat semne că îşi revine după un debut de sezon sub aşteptări. Şi totuşi, „viperele” au fost veninoase cu această ocazie, după ce au cedat cu 29-27 în tur.
Rezervele naţionalei Norvegiei plus Katrine Lunde au reuşit să se ridice peste nivelul stelelor de la Bucureşti. CSM l-a înlocuit pe Magnus Johansson, jocul poate a devenit mai ordonat, dar anumite probleme au rămas nerezolvate. Cum ar fi faza de apărare, în mod special, campioana României fiind depăşită aproape la fiecare fază de adversare. Coroborată cu eficienţa foarte scăzută în atac, doar 44% în prima repriză, campioana României s-a văzut distanţată la 6 goluri, 14-8 (min. 23). Dragan Djukic a fost nevoit să solicite de două ori time-out, Jelena Grubisic şi Cristina Neagu şi-au mai revenit pe final de repriză, dar Kristiansand a plecat la cabine cu un avantaj nesperat, 11-16.
Cristina Neagu şi Andrea Lekic au marcat împreună 5 goluri în prima repriză (două din aruncări de la 7 metri) şi au ratat în alte şase ocazii. Cele două vedete ale CSMB au dat tonul revenirii în partea secundă, cu trei goluri în primele trei minute. Jelena Grubisic s-a evidenţiat la rândul ei cu câteva parade consecutive, iar atmosfera în tribune, dar şi în cadrul echipei s-a mai „îmbujorat”. A fost însă doar o alarmă de câteva minute, pentru că evoluţia gazdelor a continuat să fie în valuri. Katrine Lunde şi-a dovedit clasa în dese rânduri, paradele legendarului portar al Norvegiei reuşind să stăvilească de fiecare dată elanul CSM.
Punctul culminat s-a produs în minutul 50. CSM Bucureşti a avut ocazia să revină la două goluri, la scorul de 21-24, dar Jovanka Radicevic a ratat o aruncare de la 7 metri, după ce a încercat să o surprindă pe Lunde cu o boltă. Şi nu a fost singura situaţie de acest gen încercată de CSM pe parcurs. Norvegianca a fost însă mai vicleană şi a câştigat bătălia la toate capitolele. Vipers a profitat de moment şi s-a desprins decisiv pe tabelă, la final obţinând două oarecum nesperate, 31-26 scor final. Publicul a fost la înălţime şi a aplaudat echipa la final, dar în mod clar jucătoarele au rămas deja datoare. Dream Team-ul clădit în acest an se clatină din toate încheieturile!
Florin Călinescu, reacție furibundă după victoria lui Kovesi: Toți suntem vinovați CAPITAL.RO
Tag-uri: handbal, csm bucuresti, vipers kristiansand

References: CSM 
 CSM 
 CSM 
 CSM 
 CSM 
 CSM 
 csm